Ohjelman ovat kustantaneet Meyerin työn tukijat.
Jumalalla on aina suunnitelma.
Vaikket tiedä, mikä se on, hän tietää!
ILOA ARKEEN Murtaudu uuteen alkuun. Osa 2/2
Luen listan, joka meidän on varmaan käytävä läpi.
Torjuminen, pettäminen, hylkääminen, -
anteeksiantamattomuus, loukkaantuminen, itsesääli, -
kostonhalu.
Vaikeudet ja koettelemukset, joita et koe ansainneesi, -
itsekeskeisyys, kateus, -
halu luovuttaa, lannistuminen, pettyminen ihmisiin, -
pettyminen Jumalaan ja ihmisten miellyttäminen.
Monellako on yli kolme?
Minulla oli 15 noista 16:sta.
Kiitos Herralle, olen jo päässyt joistakin eroon.
Mutta jouduin kohtaamaan jokaisen enkä sallinut niiden voittavan.
Haluatte tietää, mitä niistä minulla ei ollut.
Kerron, jotta saatte unen ensi yönä. En ollut pettynyt Jumalaan.
Jostain syystä en koskaan syyttänyt Jumalaa ongelmistani.
Se oli hyvä, koska minulla ei ollut paljon ystäviä. Tarvitsin häntä.
Jotkut suuttuvat Jumalalle heti, kun kaikki ei sujukaan hyvin.
Mutta ei Jumala aiheuta ongelmiamme vaan on niihin vastaus.
Tänä iltana haluan puhua uusista aluista.
Moniko teistä tarvitsee uuden alun?
Todella moni. Minun ei tarvitsekaan sanoa toista asiaa, jonka aioin.
Ehkä tarvitset uuden alun velanmaksuissa.
Olet yrittänyt, mutta tuhlaat edelleen, vaikkei pitäisi.
Tai ehkä sinulla on kielteinen asenne ja tarvitset siihen uuden alun.
Ai kenelläkään ei ole kielteistä asennetta. Kokeillaan jotain muuta.
Ehkä sinun pitää antaa jollekin anteeksi.
Ehkä.
Jos ei, voit ostaa tämän opetus-CD:n jollekin toiselle.
Ehkä tarvitset uuden alun terveellisempään ruokailuun.
Minulta kysytään: "Miten sinun iässäsi voi olla noin hoikka?"
En seuraa jokaista mielitekoa. Kuntoilen kolmesti viikossa.
Kävelin pitkään 8 km päivässä, kunnes jalat kipeytyivät.
Etsin vain jonkun toisen tavan häiritä paholaista.
Sain plantaarifaskiitin, joka hoidettiin pois.
Oli tendoniitti. Kehossa on monta osaa, jotka voivat saada jonkun -iitin.
-iittejä on niin paljon, ettei enää edes naurata.
On koliittia, bursiittia jne.
Jaksamme vähän aikaa. Sitten tarvitsemme uuden alun.
Ehkä tarvitset uuden alun rukouselämään tai Raamatun lukuun.
Ehkä tarvitset uuden alun säännölliseen antamiseen.
Tämä sanoma koskee joiltain osin varmaan jokaista.
Paavali sanoo: "...tunteakseni hänet ja hänen ylösnousemisensa voiman..."
Fil. 3:10-14.
..."ja hänen kärsimyksiensä osallisuuden, -
tullessani hänen kaltaisekseen samankaltaisen kuoleman kautta..."
Jos tahdomme tulla Jeesuksen kaltaisiksi, -
meidän on osallistuttava myös hänen kärsimyksiinsä.
Se ei ole kirosana vaan Raamatun Sana.
"...kunhan vain pääsen ylös- nousemukseen kuolleista." (RK 2012)
"Ei niin, että olisin jo saavuttanut sen tai tullut täydelliseksi, -
vaan minä riennän sitä kohti, että voittaisin sen omakseni, -
koskapa Kristus Jeesus on voittanut minut omakseen."
Paavali tarkoittaa: "Jos ajattelen sitä, mitä Jeesus on tähteni kärsinyt..."
Antaa tulla vain.
"Olen päättänyt murtautua minkä tahansa esteen läpi, -
jotta minusta tulee sellainen, kuin Jeesus tarkoitti kuollessaan edestäni."
"Veljet, minä en katso sitä vielä saavuttaneeni.
Yhden minä kuitenkin teen..." Paavali keskittyi yhteen asiaan.
Se on ainoa, mitä kaipaan, tärkeintä minulle.
"...unohtaen sen, mikä on takana,-
ja kurottautuen sitä kohti, mikä on edessä..."
En tiedä, onko sanomani kovin iloinen.
Mutta tiedän, -
etten syötä teille jälkiruokaa joka kerta, kun tulette.
Ei tapahdu.
Jumala rakastaa sinua. Olet ihana. Sinulla on edessäsi suuri tulevaisuus.
Aivan kulman takana odottaa ihme.
Voisin kääntää tuon vaihteen päälle ja saada teidät innostumaan.
Tuntisin itsekin oloni haltioituneeksi.
Mutta minulla on tehtävä, josta olen tilivelvollinen Jumalalle.
Uskon, että tehtäväni on -
auttaa Jumalan kansaa hengelliseen aikuisuuteen.
On ihanaa, kun ihmisiä tulee uskoon.
Mutten halua, -
että sinusta tulee lihallinen uskova.
Uskovien kuuluisi olla onnellisia, -
niin että ihmiset haluavat sitä, mitä meillä on.
Meissä kuuluisi olla jotain erilaista niin, että he tahtovat olla kanssamme.
Meidän ei ole tarkoitus olla maailman kaltainen.
Meidät on voideltu rankkoja asioita varten.
Elämän ei tarvitse olla helppo kuin liukumäki.
Sanotaan vaikeuksissa: "Antaa tulla vain."
Tulee parempi olo, kun saamme vähän puhtia uskonelämään -
emmekä vain valita laiskoina.
Jes. 61:3: -
"...iloöljyä murheen sijaan..."
"ylistyksen vaipan masentuneen hengen sijaan..."
Olen rengastanut seuraavan kohdan keltaisella. Se on tärkeä.
Jeesus haluaa, että odotamme positiivisia asioita -
emmekä koko ajan murehdi sitä, mitä olemme menettäneet.
Kyllä murehtimista löytyy joka päivälle, jos haluaa.
Rupeat vain muistelemaan, mitä pahaa sinulle on tehty -
ja unohdat hyvän.
Kaikille meille on tapahtunut enemmän hyvää kuin pahaa.
Meille on kaikille tapahtunut enemmän hyvää kuin pahaa.
Hämmästyin, kun huomasin tutkiessani Raamatusta toivoa, -
ettei toivo ole vain heiveröistä toivomista.
Pietari sanoi: "Jumala... on uudesti- synnyttänyt meidät elävään toivoon..."
Meillä on aina toivoa, olivatpa olosuhteet mitkä tahansa.
Mutta toivo ei ole heikkoa toivomista.
Toivo tarkoittaa, että odotamme, että meille tapahtuu kohta jotain hyvää.
Mitä tapahtuukaan, kun nousemme ylös ajatellen: -
"En malta odottaa, mitä hyvää Jumala tänään tekee!
Hän voi tehdä elämässäni mitä vain, koska hän rakastaa minua!"
Muuten paholainen tuo heti aamulla mieleesi kaikki syntisi.
"Ei Jumalaltakaan kannata mitään pyytää, koska olen ollut niin huono."
Niin ovat muutkin olleet.
Katso tulevia mahdollisuuksia, älä menneitä pettymyksiä.
Jeesus tuli antamaan meille ilon.
Varas on tullut vain varastamaan, tappamaan ja tuhoamaan.
Meillä on vihollisena paholainen.
Meidän pitää tietää, kuka oikea vihollisemme on.
Taistelumme kuuluvat Jumalalle, -
mutta ei hän tee kaikkea puolestamme.
Ihmiset innostuvat, -
kun saarnaan siitä, että taistelu on Herran.
"Ei sinun tarvitse taistella tätä taistelua. Et näe enää tätä vihollista."
Ihmiset ihan villiintyvät siitä sanomasta.
Mutta kyllä sinullakin on oma osuutesi, jonka Jumala kehottaa tekemään.
Jumala sanoi Joosafatille: "Mene paikallesi."
Hänen paikkansa oli palvonta.
Älä kerro aina ongelmistasi muille vaan ala palvoa.
Palvo Jumalaa, kunnes saat voiton.
Murhe merkitsee sen suremista, mitä tapahtui tai ei tapahtunut.
Jeesus sanoi: "Varas ei tule muuta kuin -
varastamaan, tappamaan ja tuhoamaan, -
Minä olen tullut, että heillä olisi elämä ja olisi yltäkylläisyys."
Haluan olla iloinen kristitty! Eikö niin?
Vanhassa liitossa Jumala oli säätänyt suruajalle rajat, -
kun joku kuoli.
5. Moos. 34:7,8: -
"Ja Mooses oli kuollessaan 120 vuoden vanha, -
mutta hänen silmänsä eivät olleet hämärtyneet, -
eikä hänen elinvoimansa ollut kadonnut."
Hän oli vielä voimissaan eikä tarvinnut edes silmälaseja.
Yritin katsoa tänään autossa ravintolan ruokalistaa.
Teeskentelin muutaman minuutin, että näin, mitä siinä sanottiin.
Kallistelin päätä joka suuntaan.
Sitten ajattelin, että kai ne lasit on laitettava päähän.
En näe ilman silmälaseja tai piilolinssejä.
Kun käsivarret käyvät liian lyhyiksi, pitää hankkia silmälasit.
Mutta Mooses oli vielä voimissaan.
"Ja israelilaiset itkivät Moosesta Mooabin arolla 30 päivää; -
sitten päättyi Mooseksen muistoksi vietetty itku- ja suruaika."
Mooses oli heille tärkeä.
Hän rukoili heidän puolestaan ja tunnusti heidän syntinsä.
Kun kansa kiukutteli pikkulasten lailla, -
Mooses taisteli heille voiton rukouksessa, -
jotta Jumalan siunaus jatkuisi.
Mooses johti kansan Egyptistä erämaan ja Punaisenmeren halki.
Vaikka kansa napisikin, -
varmasti he myös rakastivat häntä ja olivat hänestä riippuvaisia.
Mutta Mooses kuoli, eikä kansa ollut vielä luvatussa maassa.
Ehkä he ajattelivat: "Ei me nyt ainakaan sinne päästä!"
Mutta onneksi Jumalalla on aina suunnitelma.
Kansa ei tiennyt vielä, -
mutta Jumala oli suunnitellut, että Joosua vie heidät luvattuun maahan.
Jumalalla on aina suunnitelma.
Vaikket tiedä, mikä se on, Jumala tietää.
Kuulin yhden ihmisen hihkuvan siellä, joten hihkaisin mukana.
Kansa suri Moosesta 30 päivää. Sitten suruaika oli ohi.
En tarkoita, että sinun pitäisi lopettaa rakkaasi sureminen 30 päivässä.
Mutta sanankohdasta näkyy periaate. Surulle on oma aikansa.
Sen jälkeen tulee aika jatkaa elämää.
Emme unohda vainajaa emmekä lakkaa kaipaamasta häntä.
Mutta niin kauan kun hengitämme, Jumalalla on meille tarkoitus.
Eikö näin ole?
Sitten Jumala muistutti Joosuaa Mooseksen kuolemasta.
Kyllä kai Joosua sen tiesi, kun oli surrut häntä koko kuukauden!
"Herran palvelijan Mooseksen kuoltua -
sanoi Herra Joosualle, Nuunin pojalle, Mooseksen palvelijalle, näin: -
'Minun palvelijani Mooses on kuollut...'
Mooseksen kuolema ei ollut uusi asia. Mitä Jumalalla siis oli mielessään?
Hän halusi puhua tärkeästä asiasta.
"...Mooses on kuollut; nouse siis -
ja mene tämän Jordanin yli, sinä ja kaikki tämä kansa,-
siihen maahan, jonka minä annan heille, israelilaisille."
Jumala tarkoitti: "Se elämänvaihe on nyt ohi." Oletteko mukana?
Se elämäsi vaihe on ohi.
On aika nousta ja lähteä liikkeelle.
Olipa se asia mikä tahansa.
Eräs nainen kertoi: "Mieheni petti minua parhaan ystäväni kanssa.
Luulin, että romahdan, kunnes kuuntelin opetuksiasi ja käsitin, -
että elämää on vielä jäljellä."
Isäni käytti minua seksuaalisesti hyväksi monia vuosia. Se oli hirveää.
Olin niin sekaisin, kuin ihminen voi olla.
Mutta olen yhä täällä ja muutun yhä parempaan suuntaan.
Mutta erään asian pitää muuttua.
Jos haluat päästä kiinni Jumalan lupauksiin, sinun on tehtävä päätös, -
mielellään jo tänään.
Päätä, ettet ole enää uhri.
Rakastan teitä koko sydämestäni. Muuten en puhuisi tässä.
Sinun pitää valita, oletko surkea vai sisukas.
Jos aiot velloa itsesäälissä päivä toisensa jälkeen, -
koska elämä ei ole kohdellut sinua reilusti, -
et pääse sisälle Jumalan suunnitelmaan.
Kaikki ovat tasa-arvoisia Jumalassa.
Jokaisella on yhtäläiset mahdollisuudet hengellisesti.
Jumala sanoo: "Jos uskot lupauksiini, toimin niiden mukaan."
Mutta emme tiedä, miten pitkään joudumme odottamaan.
Ehkä joudut uskomaan hänen lupauksiinsa monta vuotta.
Mutta eihän meillä ole parempaakaan tekemistä. Vai onko?
On hienoa, että on toivoa. Ei olisi kivaa elää ilman sitä.
Luin kiinnostavan luvun kirjasta Viidakkolapsi.
Lähetystyöntekijä eli perheineen fayu-heimon parissa -
Uudella-Guinealla. Perheen tytär Sabine kirjoitti: -
"Mietin aluksi, osasivatko he lauluja, koska emme kuulleet heidän laulavan.
Saimme pian vastauksen. Olimme juuri palanneet matkalta.
Kaikki tavaramme oli varastettu."
Aina kun he palasivat reissusta, ihmiset, joita he palvelivat, -
olivat vieneet heidän tavaransa.
"Kun teimme luetteloa menettämistämme tavaroista, -
kuulimme Nekarin laulavan kaunista laulua -
yhdeltä sävelkorkeudelta. 'Oooo', hän lauloi.
'He sanovat, että olette kuin linnut, oooo.
He ottavat aina samasta puusta, oooo.
Huonoja ihmisiä, oooo.
He ovat surullisia eivätkä tiedä, missä heidän tavaransa ovat, oooo.'
Fayut improvisoivat tilanteeseensa sopivia lauluja.
Lauluissa oli vain kolme nuottia. Niillä ilmaistiin kulloinenkin tunne.
Musiikki ei ollut kovin hienostunutta, mutta opin rakastamaan sitä.
He ilmaisivat itseään näillä lauluilla.
Ehkä se on yksi syy sille, miksi fayut eivät kärsi masennuksesta -
tai muista psykologisista häiriöistä.
He ilmaisevat tunteensa välittömästi. Siihen voidaan varata aikaa.
Esim. kun surulaulua on laulettu riittävästi, suruaika on päättynyt -
ja elämä jatkuu normaalisti.
Kun ihminen kokee traumaattisen tapahtuman, -
hän saattaa olla majassaan viikkoja puhumattomana, -
mutta laulaen tuntikausia. Muut heimon jäsenet tuovat hänelle ruokaa.
Tulee päivä, jolloin hän tulee majastaan ja jättää trauman taakseen.
Hän on puhdistunut kivustaan ja jatkaa hymyillen arjen askareita.
Miksemme ala tehdä omia lauluja?
'Oooo, oloni on surkea, koska mieheni jäi työttömäksi.
Enkä tiedä, mitä tekisimme.
Oooo. En tiedä, miksi ystäväni saavat siunauksia mutta minulla on vaikeaa.
Oooo. Milloin olosuhteeni muuttuvat? Haluaisin paeta kaikkea. Oooo.'
Kun olin puhunut tästä, eräs nainen teki laulun poskionteloistaan: -
'Oooo. Olen niin väsynyt tukkoisiin poskionteloihini.
Oooo. Haluaisin hengittää helpommin.
Ei ole reilua, että olen allerginen asunnolleni. Oooo.'"
Ensin ajattelin, että olipa arkinen aihe.
Mutta juuri niinhän Daavid teki Psalmeissa!
Psalmit ovat lauluja.
Siellä sanotaan: "Daavidin virsi" tai virsi jostain aiheesta.
Ja useimmat Psalmit ovat täynnä valitusta!
Ollaan houkkia Kristuksen tähden. Kokeillaanko.
Noustaan seisomaan ja ylistetään Jumalaa.
On kunnia ottaa vastaan Jumalalta uusi alku.
Tarvitaan kahta asiaa. Unohda mennyt ja kurota kohti tulevaa.
Tie voi olla vaikea, mutta muista, mitä Sana sanoo: -
"Kaiken minä voin hänessä, joka minua vahvistaa."
Suomennos: Annamari Kortelainen